17.4.2023
RO
Jurnalul Oficial al Uniunii Europene
C 133/7
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.11055 – EQUITIX / CUBE / RIVER RIDGE) Caz care poate face obiectul procedurii simplificate (Text cu relevanță pentru SEE)
(2023/C 133/03)
1.
La data de 4 aprilie 2013, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — Equitix Holdings Limited („Equitix”, Regatul Unit), — Cube Infrastructure Managers („Cube”, Luxemburg), — River Ridge Holdings Limited („River Ridge”, Regatul Unit).
Equitix și Cube vor dobândi, în sensul articolului 3 alineatul (1) litera (b) din Regulamentul privind concentrările economice, controlul asupra întregii întreprinderi River Ridge.
Concentrarea se realizează prin achiziționare de acțiuni.
2.
Activitățile economice ale întreprinderilor respective sunt următoarele:
— Equitix este un investitor, dezvoltator și administrator de fonduri de active legate de infrastructură și de eficiența energetică, cu sediul în Regatul Unit; — Cube este un investitor și administrator de fonduri pentru investiții europene în infrastructură; — River Ridge este o societate de gestionare a deșeurilor care își desfășoară activitatea în Irlanda de Nord, Regatul Unit. 3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
În conformitate cu Comunicarea Comisiei privind o procedură simplificată de analiză a anumitor concentrări în temeiul Regulamentului (CE) nr.
139/2004 al Consiliului (2), trebuie precizat că acest caz poate fi tratat conform procedurii prevăzute în comunicare.
4.
Comisia Europeană invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei Europene în termen de cel mult 10 zile de la data publicării prezentei.
Trebuie menționată întotdeauna următoarea referință: M.11055 – EQUITIX / CUBE / RIVER RIDGE (1) JO L 24, 29.1.2004, p. 1 („Regulamentul privind concentrările economice”).
(2) JO C 366, 14.12.2013, p. 5.